Dorthe Duncker
Dorthe Duncker er en dansk sprogforsker og professor i dansk sprog ved Institut for Nordiske Studier og Sprogvidenskab på Københavns Universitet. Hun var formand for Dansk Sprognævn i årene 2009-2013.
Dorthe Duncker er cand.mag. i dansk og datalingvistik og blev i 1999 tildelt ph.d.-graden for afhandlingen Sproget som selvorganiserende system: Dynamisk modellering af sproglig regeldannelse. I 2019 tildeltes hun doktorgraden.
Ved siden af sit forskningsarbejde har hun siden 1992 fungeret som datalingvistisk konsulent for forlag, udgiverselskab og forskningsprojekter.
Blandt Dunckers væsentligste forskningsområder kan nævnes dansk sprog, digital tekst, modellering af dynamikken i sproglige praksisformer samt normdannelse.